במבי ת'אג

במבי ריי רובינסון (באנגלית: Bambie Ray Robinson; נולד/ה ב-6 במרץ 1993), הידוע/ה בשם הבמה במבי ת'אג (באנגלית: Bambie Thug), הוא/היא אישיות אירית העוסקת בשירה ובכתיבה. רובינסון, שנולד/ה וגדל/ה במקרום שבמחוז קורק, עסק/ה תחילה בתחום הבלט ואף עבר/ה להתגורר בלונדון כדי להתאמן בכך. אולם באמצע תקופת הלימודים באוניברסיטה שבר/ה את הזרוע. הוא/היא החל/ה ללמוד תיאטרון מוזיקלי, דבר שהוביל לפיתוח קריירה מוזיקלית. נטען על ידי כתבי עת שונים כי במוזיקה שלו/שלה מעורבבים כמה ז'אנרים יחדיו, שילוב שזכה לכינוי "אויג'ה-פופ".

רובינסון הוא/היא האישיות הא-בינארית הראשונה שייצגה את אירלנד באירוויזיון. שירו/שירה לתחרות היה "Doomsday Blue", והוא סיים בערב הגמר במקום השישי עם 278 נקודות – התוצאה הטובה ביותר של אירלנד מאז אירוויזיון 2000.

 שנים ראשונות 
רובינסון נולד/ה במקרום שבמחוז קורק לאב ממוצא שוודי מסטוקהולם ולאם מקורק. מלבדו/ה, לזוג נולדו עוד שלוש בנות. לאורך תקופת הלימודים בבית הספר התיכוני סנט מרי היה/הייתה שר/ה במהקלה. לאחר מכן עסק/ה בתחום הבלט ואף עבר/ה להתגורר בלונדון כדי להתאמן בכך. אולם באמצע תקופת הלימודים באוניברסיטה שבר/ה את הזרוע, ועבר/ה ללמוד משחק.

לאחר סיום הלימודים בלונדון הקדיש/ה שנתיים להתמקצע בכתיבת שירים. הוא/היא חתמ/ה בסוכנות כישרונות ללא שם. אולם שיתוף הפעולה ביניהם לא הניב דבר, שכן הסוכנות חשקה בשירי פופ נדושים.

 קריירה מוזיקלית 
ממוזער|250px|הופעת במבי ת'אג על בימת הקדם האירי לאירוויזיון 2024.
ב-26 ביוני 2020 יצא השיר הראשון בו נכללה השתתפות של רובינסון, "Mean" עם פייק ופאביץ'.Citations regarding the digital download release of "Mean" in various countries:



  ב-5 במרץ 2021 הוציא/ה רובינסון את סינגל הבכורה שלו/שלה, "Birthday". הוא נכתב בתקופה בה התמכר/ה לסמים. בהמשך פורסמו שלושה סינגלים נוספים, ביניהם "Psilocyber" – שיר על וירוס מחשב "פסיכדלי" בשם "", שרווי בסממנים מיניים ובאהבתו/אהבתה של רובינסון לנשים. במהלך שנת 2021 החל/ה רובינסון מערכת יחסים עם גבר אלמוני. עם זאת, היא תוארה על ידו/ידה כ"רעילה ופוגענית", לאחר שהסתיימה בשנת 2022. ב-9 בדצמבר אותה שנה יצא לאור הסינגל "Merry Christmas Baby".

באפריל 2023 פורסם "Egregore", שקרוי על שם מונח נסתר ומספר על הרצון של רובינסון לשבור את רגליו ולהרוס את עצמו/עצמה כמוזיקאי/ת עצמאי/ת. ב-11 באוגוסט אותה שנה נודע כי עתיד לצאת ב-13 באוקטובר מיני-אלבום חדש בשם Cathexis. יחד עם ההכרזה יצאו שני סינגלים: "Careless" ו-"Last Summer (I Know What You Did)". בריאיון ל-DIY סיפר/ה רובינסון כי ההשראה למיני-אלבום שאובה מתחום המחזמר.

 אירווויזיון 2024 
ממוזער|250px|במבי ת'אג במהלך החזרה הגנרלית לגמר אירוויזיון 2024.
ב-11 בינואר 2024 נחשף כי רובינסון עתיד/ה להשתתף בקדם האירי לאירוויזיון 2024, Eurosong 2024, עם השיר "Doomsday Blue". השיר הגיע למקום הראשון בתחרות, הן בקולות השופטים והן בהצבעות הקהל, ורובינסון נבחר/ה לייצג את אירלנד באירוע האירוויזיון הקרוב.

לאחר הניצחון בקדם הפכ/ה רובינסון למוקד התעניינות מצד כלי התקשורת המקומיים. הבחירה הביאה לביקורות מצד אנשי ימין בממשלת אירלנד. הרמן קלי, נשיא מפלגת החופש האירית, צייץ: . השיר עצמו זכה לשבחים על ייחודיותו בהשוואה לשירי העבר של המדינה באירוויזיון.

רובינסון הופיע/ה בחצי הגמר הראשון, שנערך ב-7 במאי 2024, והעפיל/ה לגמר. בגמר הגיע/ה השיר למקום השישי.

 סגנון מוזיקלי 
רובינסון השתמש/ה במונח "אויג'ה-פופ" על מנת לתאר את היצירות שלו/שלה. בריאיון משנת 2023 ציינ/ה כי . רובינסון ציינ/ה כי יצירת המונח נבעה מחוסר הרצון להיות מסווג/ת לז'אנר מסוים כמו שאר האמנים. בנוסף, הובעה גם תמיכה בתהליך ההכלה שקהילת ההבי מטאל עוברת בשנים האחרונות, לטענתו/לטענתה, כלפי קהילת הלהט"ב.

רובינסון גם התייחס/ה לרצון להיות "מודל טוב לחיקוי" עבור בני הנוער, כאלו שמזהירים מפני שימוש והתמכרות לסמים. בריאיון ל"גיי טיימס" הצהירה/ה: .

בין האמנים המהווים לו/לה השראה נמנים דולי פרטון, בריטני ספירס, נינה סימון, פול סיימון, ג'וני מיטשל ולד זפלין.

 חיים אישיים 
בילדות אובחנ/ה עם הפרעת קשב וריכוז. כיום הוא/היא מתגורר/ת במזרח לונדון. בזמן הפנוי נוהג/ת רובינסון להתחפש לנסיכה ולהפתיע ילדים נכים באירועי גיוס המונים וכדומה. הוא/היא העיד/ה על עצמו/עצמה כאדם רגוע בחיים הפרטיים. רובינסון הוא/היא א-בינארי/ת, המשתמש/ת בלשון פנייה "They/Them". בריאיון לגיי טיימס הצהיר/ה: .

רובינסון עוסק/ת בכישוף ניאופגני. הוא/היא הצהיר/ה כי בזמן תקופת הווסת שלו/שלה הוא/היא נוהג/ת לערוך קסמי דם. לכישוף הייתה השפעה גדולה על המוזיקה של רובינסון. מספר לחשים כלולים בשירים שונים. רובינסון הביע/ה תמיכה מלאה בהחרמת ישראל מאירוויזיון 2024 עקב מלחמת חרבות ברזל. על בסיס הטיעון בדבר הדרת רוסיה מאירוויזיון 2022, אמר/ה רובינסון במהלך ריאיון ל-Irish Examiner כי . יחד עם זאת, נאמר כי יש לכבד כל החלטה של איגוד השידור האירופי בעניין.

 דיסקוגרפיה 
 אלבומי אולפן 
 2023: Cathexis

 מיני-אלבומים 
 2021: Psilocyber
 2021: High Romance

 קישורים חיצוניים 







 הערות שוליים 

קטגוריה:זמרים א-בינארים
קטגוריה:זמרים להט"בים אירים
קטגוריה:משתתפי אירוויזיון 2024
קטגוריה:נציגי אירלנד באירוויזיון
קטגוריה:ילידות 1993
קטגוריה:ילידי 1993
קטגוריה:אמנים הידועים בשם במה